paragraph_text: Godine 1911. Dimitrijević je sa svojim drugovima osnovao tajno udruženje "Ujedinjenje ili smrt", poznato pod imenom "Crna ruka". Cilj organizacije je bio da pripremi i u pogodnom trenutku podigne revoluciju u svrhu rušenja Austro-Ugarske monarhije i stvaranja Velike Srbije. Da ta organizacija postoji, u javnosti se zapravo znalo; a znalo se i da Apis u njoj ima značajnu ulogu. Znalo se, također, da vojni časnici okupljeni u "Crnoj ruci" stoje iza političkih stavova kakvi su iznošeni u časopisu Pijemont, neformalnom glasilu "Crne ruke".<ref>